ai4bharat/Pralekha huggingface dataset:
మానవ వనరుల అభివృద్ధి మంత్రిత్వ శాఖ
'పెండింగ్లో ఉన్న అంశాల పరిష్కారం & స్వచ్ఛత కార్యక్రమం' కోసం కేంద్ర నైపుణ్యాభివృద్ధి & వ్యవస్థాపకత మంత్రిత్వ శాఖలో ప్రత్యేక ప్రచారం 2.0 నిర్వహణ
డిసెంబర్ 2022 నుంచి ఆగస్టు 2023 మధ్య కాలంలో 1,051 పరిశుభ్రత ప్రచారాలు విజయవంతంగా నిర్వహణ, 27,162 చ.అ. స్థలం ఖాళీ, 25,846 ప్రజా ఫిర్యాదుల పరిష్కారం, 4,750 దస్త్రాలు తొలగింపు, వ్యర్థాల అమ్మకం ద్వారా రూ. 25,69,693 ఆదాయం ఆర్జన
'పెండింగ్లో ఉన్న అంశాల పరిష్కారం & స్వచ్ఛత కార్యక్రమం' కోసం కేంద్ర నైపుణ్యాభివృద్ధి & వ్యవస్థాపకత మంత్రిత్వ శాఖలో చేపట్టిన ప్రత్యేక ప్రచారం 2.0 పూర్తి వేగంగా కొనసాగుతోంది.
పనిలో జాప్యాన్ని తగ్గించడం, స్వచ్ఛతను సంస్థాగతీకరించడం, అంతర్గత పర్యవేక్షణ యంత్రాంగాలను బలోపేతం చేయడం, దస్త్రాల నిర్వహణలో అధికారులకు శిక్షణ ఇవ్వడం, మెరుగైన దస్త్రాల నిర్వహణ కోసం భౌతిక పత్రాలను డిజిటలీకరించడం, ఒకే డిజిటల్ వేదిక www.pgportal.gov.in/scdpm పైకి అన్ని మంత్రిత్వ శాఖలు/విభాగాలను తీసుకురావడం ఈ ప్రచారం లక్ష్యాలు.
డిసెంబర్ 2022 నుంచి ఆగస్టు 2023 మధ్య కాలంలో 11,000 భౌతిక దస్త్రాలను సమీక్షించారు, 864 దస్త్రాలను తొలగించారు. 61,380 ప్రజా ఫిర్యాదులు & అర్జీలను పరిష్కరించారు. 35 స్వచ్ఛత ప్రచారాలు చేపట్టారు. 5,054 చదరపు అడుగుల స్థలం అందుబాటులోకి వచ్చింది. వ్యర్థాల అమ్మకం ద్వారా రూ.24,49, 293 సంపాదించారు.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
'శాస్త్రీయ సహకార ఒప్పందం'ను మరో అయిదేండ్ల పాటు పునరుద్ధరించేందుకు భారత్-ఐరోపా సమాఖ్యల అంగీకారం
'శాస్త్రీయ సహకార ఒప్పందాన్ని' వచ్చే ఐదేండ్ల కాలానికీ  పునరుద్ధరించేందుకు గాను.. ఇండియా-ఈయూ 15వ సమావేశంలో భారత్ మరియు ఐరోపా సమాఖ్యలు అంగీకరించాయి. భారత్- ఈయూ శిఖరాగ్రపు సమావేశానికి భారతదేశం తరఫున ప్రధాన మంత్రి శ్రీ నరేంద్ర మోడీ నాయకత్వం వహించారు. ఈ వర్చువల్ శిఖరాగ్ర సమావేశంలో యూరోపియన్ యూనియన్ ప్రతినిధి బృందానికి యూరోపియన్ సమాఖ్య అధ్యక్షుడు ఛార్లెస్ మిచెల్, యూరోపియన్ కమిషన్ అధ్యక్షుడు ఉర్సులా వాన్ డెర్ లేయన్లు పాల్గొన్నారు.
తాజాగా స్వీకరించిన పునరుద్ధరణ ఒప్పందంలో భాగంగా భారతదేశం మరియు ఐరోపా సమాఖ్యలు రెండూ.. పరస్పర ప్రయోజనం, పరస్పర సూత్రాల ఆధారంగా పరిశోధనలు మరియు ఆవిష్కరణలలో మరింత సహకరించుకోవాలని అంగీకరించాయి. సైన్స్ అండ్ టెక్నాలజీపై 2001లో ఏర్పటైన భారత్-ఐరోపా సమాఖ్యల శాస్త్రీయ సహకార ఒప్పందం మే 17 తో ముగిసింది. "పునరుద్ధరణ విధానాన్ని సకాలంలో ప్రారంభించడానికి రెండు పార్టీలు కట్టుబడి ఉన్నాయి. పరిశోధన మరియు ఆవిష్కరణలపై గత 20 సంవత్సరాల బలమైన సహకారాన్ని గుర్తించాం" అని ఇరుపక్షాలు ఒక ఉమ్మడి ప్రకటనలో తెలిపాయి. నీరు, శక్తి, ఆరోగ్య సంరక్షణ, అగ్రిటెక్ మరియు బయో ఎకానమీ, ఇంటిగ్రేటెడ్ సైబర్-ఫిజికల్ సిస్టమ్స్, ఇన్ఫర్మేషన్ కమ్యూనికేషన్ అండ్ టెక్నాలజీస్, నానో టెక్నాలజీ మరియు క్లీన్ టెక్నాలజీస్ వంటి వివిధ రంగాలలో పరిశోధన మరియు ఆవిష్కరణ సహకారాన్ని పెంచడానికి తాజా ఒప్పందం పునరుద్ధరణ దోహదం చేయనుంది. ఇది పరిశోధనలో సంస్థాగత సంబంధాలను బలోపేతం చేయడంతో పాటుగా పరిశోధకులు, విద్యార్థులు, అంకుర సంస్థల మార్పిడితో పాటు జ్ఞాన సహతరం వనరులను సహ పెట్టుబడులను ఆకర్షించనుంది.
భాగస్వామ్యపక్షాల వారితో సమావేశం..
ఐరోపా సమాఖ్యతో 'శాస్త్రీయ సహకార ఒప్పంద' పునరుద్ధరణ విషయమై అంతకుముందు కేంద్ర శాస్త్ర మరియు సాంకేతిక, ఆరోగ్య మరియు కుంటుంబ
సంక్షేమ శాఖ, ఎర్త్ సైన్సెస్ల శాఖల మంత్రి డాక్టర్ హర్ష్ర్ధన్ వీడియో కాన్ఫరెన్స్ ద్వారా భాగస్వామ్యపక్షాల వారితో ఒక సమావేశాన్ని నిర్వహించారు. డిపార్ట్మెంట్ ఆఫ్ సైన్స్& టెక్నాలజీ , బయోటెక్నాలజీ విభాగం , మినిస్ట్రీ ఆఫ్ ఎర్త్ సైన్సెస్  మరియు సీఎస్ఐఆర్ అధికారులతో మంత్రి ఈ వీడియో కాన్ఫరెన్స్ సమావేశాన్ని నిర్వహించారు. ఈ సమీక్షా సమావేశం దేశాల మధ్య ఎస్ & టీ సహకారంపై ఒప్పందాన్ని పునరుద్ధరించాలని సూచించింది. భాగస్వామ్య పక్షాల వారు గత 5 సంవత్సరాల కాలంలో దాదాపు 73 ఉమ్మడి పరిశోధన ప్రాజెక్టులు అమలు చేయబడ్డాయి. ఫలితంగా 200 ఉమ్మడి పరిశోధన ప్రచురణలు మరియు కొన్ని పేటెంట్లను దాఖలు చేయబడినట్టుగా వెల్లడించారు.
ఇదే సమయంలో.. 500లకు పైగా పరిశోధకులు మరియు విద్యార్థులు విజ్ఞాన
మార్పిడి సందర్శనలు కూడా జరిపారు. గత అయిదు సంవత్సరాలలో జ్ఞాన ఉత్పత్తి, మానవ సామర్థ్య అభివృద్ధి, సాంకేతిక అభివృద్ధి, నీరు, ఆరోగ్యం, మెటీరియల్  & బయో ఎకానమీ విభాగాల్లోనూ తగిన సాంకేతిక విస్తరణ జరిగింది. సమీక్షా సమావేశంలో డీఎస్టీ కార్యదర్శి ప్రొఫెసర్ అశుతోష్ శర్మ, డీబీటీ కార్యదర్శి డాక్టర్ రేణు స్వరూప్, సీఎస్ఐఆర్ డీజీ ప్రొఫెసర్ శేఖర్ మాండే, ఎంఓఈఎస్ సైంటిస్ట్ పర్విందర్ మైనీ, బెర్లిన్లోని భారత రాయబార కార్యాలయం సైంటిఫిక్ కౌన్సిలర్ ఎన్ మధుసూదన్ రెడ్డి, డాక్టర్ ఎస్కే వర్షిణై ఇతర సంబంధిత అధికారులు పాల్గొన్నారు.
ప్రధాన మంత్రి కార్యాలయం
ఏశియాన్ గేమ్స్ లో బంగారు పతకాన్ని భారతదేశం యొక్క మహిళల క్రికెట్ జట్టుగెలిచినందుకు సంతోషాన్ని వ్యక్తం చేసిన ప్రధాన మంత్రి
ఏశియాన్ గేమ్స్ 2022 లో బంగారు పతకాన్ని గెలిచినందుకు గాను భారతదేశం మహిళల క్రికెట్ జట్టు కు ప్రధాన మంత్రి శ్రీ నరేంద్ర మోదీ అభినందనల ను తెలియ జేశారు.
‘‘మన క్రికెట్ జట్టు ఎంతటి గొప్ప ఆటతీరు ను కనబరచిందో; వారు ఏశియాన్ గేమ్స్ లో మహిళ ల క్రికెట్ లో స్వర్ణ పతకాన్ని సాధించారు. దేశ ప్రజలు వారి సాటి లేనటువంటి కార్యసాధన ను చూసి మురిసిపోతున్నారు. మన కుమార్తె లు వారి యొక్క ప్రతిభ, దృఢత్వం, నేర్పు, ఇంకా టీమ్ వర్క్ ల అందదండలతో క్రీడా మైదానం లోనూ మువ్వన్నెల జెండా ను సమున్నతం గా ఎగిరేటట్టు చేస్తున్నారు. మీ ఘన విజయాని కి ఇవే అభినందన లు.’’ అని ప్రధాన మంత్రి అన్నారు.
వాణిజ్యం, పరిశ్రమల మంత్రిత్వ శాఖ
పేటెంట్ల  2020 నియమాలు , ఫారం 27 దాఖలు చేయడానికి సంబంధించిన
అంశాలను క్రమబద్దీకరించడం మరియు తనిఖీ చేసిన ఆంగ్ల అనువాదాన్ని ప్రాధాన్యత కలిగిన పత్రాలతో సమర్పించడం:
త్వరితగతిన దరఖాస్తు చేయడానికి, నూతన ఆవిష్కరణలకు దోహదపడే విధంగా ఒకటి లేదా అంతకుమించి పేటెంట్ల కోసం దరఖాస్తు చేసే వారు ఒకే ఫారం -27సమర్పించడానికి వెసులుబాటు:
పేటెంట్ల కోసం ఆవిష్కర్త తరఫున అధీకృత ఏజెంట్లు ఫారం 27ను దాఖలు చేయడానికి అనుమతి:
ఆవిష్కర్తలకు వ్యాపారం మరింత సులభతరం:
ఫారం -27 సమర్పించడానికి మూడు నెలలు కాకుండా ఆరు నెలల గడువు:
ఆంగ్ల అనువాదం WIPO డిజిటల్ లైబ్రరీ ఉంటే దానిని భారత పేటెంట్ కార్యాలయంలో పేటెంట్ కోసం దరఖాస్తు చేసేవారు సమర్పించనవసరం ఉండదు
భారత దేశంలో వాణిజ్య అవసరాల కోసం పేటెంట్ పొందడానికి అనుసరించవలసిన విధానంపై షమ్నద్ బషీర్, భారత ప్రభుత్వాల కేసులో  ఢిల్లీ హై కోర్ట్ 2018 ఏప్రిల్ 23న జారీ చేసిన ఉత్తర్వులపై సంబంధిత వర్గాలతో ఈ ప్రక్రియను సులభతరం చేసే అంశంపై చర్చలు జరిగాయి.
2020 అక్టోబర్ 19వ తేదీ నుంచి అమలు లోకి వచ్చిన పేటెంట్స్ నిబంధనలు ఫారం -27 సమర్పణ మరియు పేటెంట్ కోరిన అంశం ఆంగ్లంలో లేని పక్షంలో ఆంగ్ల అనువాదాన్ని సమర్పించే అంశాలను మరింత సులభతరం చేశాయి.
ఫారం -27 మరియు 131  నియమంలో చేసిన ముఖ్యమైన మార్పులు ఈ కింది విధంగా ఉన్నాయి
1. ఒకటి లేదా అంతకు మించి పేటెంట్ లకు సంబంధించి కోసం ఒకేఒక్క ఫారం -27ను అందజేయడానికి వెసలుబాటు కలుగుతుంది.
2. ఇద్దరు లేదాఅంతకు మించినవారికి పేటెంట్ జారీ అయినప్పుడు వారందరూ కలసి సంయుక్తంగా ఫారం -27ను అందచేయవచ్చును.
3. పేటెంట్ పొందినవారు దాని ద్వారా వచ్చే ఆదాయం / విలువను తెలియజేయవలసి ఉంటుంది.
4. పేటెంట్ పొందినవారి తరఫున వారి అనుమతి పొందిన అధీకృత ఏజెంట్లు ఫారం -27ను సమర్పించవచ్చును.
5. ఆర్థిక సంవత్సరం ముగిసిన మూడు నెలల లోగా ప్రస్తుతం ఫారం-27ను అందించవలసి ఉంది. కొత్త నిబంధనల వల్ల ఇకపై ఈ గడువు ఆరు నెలలుగా ఉంటుంది.
6. ఆర్థిక సంవత్సరంలో కొంత భాగం లేదా కాలానికి సంబంధించి పేటెంట్ పొందినవారు ఫారం-27ను సమర్పించవలసిన అవసరం ఉండదు.
7. ఫారం -27 దాఖలు చేసే అంశంలో నిబంధనలను సులభతరం చేసినప్పటికీ అవసరం అయినప్పుడు పేటెంట్ పొందినవారి నుంచి పేటెంట్ల చట్టం 1970లోని సెక్షన్ 146 కింద పూర్తి వివరాలను పొందే అధికారాన్ని కంట్రోలర్ కలిగి ఉంటారని గుర్తించవలసి ఉంటుంది.
నియమము 27లో వచ్చిన ముఖ్యమైన మార్పులు ఈ కింది విధంగా ఉన్నాయి :
1. ప్రాధాన్యత కలిగిన పత్రం WIPO డిజిటల్ లైబ్రరీ లో అందుబాటులో ఉంటే దానిని తిరిగి పేటెంట్ కోసం దరఖాస్తు చేసేవారు భారత పేటెంట్ కార్యాలయంలో తిరిగి అందజేయనవసరం ఉండదు.
2.ఆవిష్కరణకు పేటెంట్ ను జారీ చేయడానికి అవసరమైన ప్రమాణాలు ఉన్నాయా లేదా అన్న అంశాన్ని నిర్ణయించడానికి పేటెంట్ కోసం దరఖాస్తు చేసిన వ్యక్తి ద్రువీకరించబడిన ఆంగ్ల అనువాదాన్ని సమర్పించవలసి ఉంటుంది.
నూతన నియమనిబంధనల వల్ల పేటెంట్ కలిగిన ఆవిష్కరణను భారతదేశంలో వాణిజ్యపరంగా వినియోగించడానికి కావలసిన  అనుమతులను సులభంగా పొందడానికి మరియు ఆంగ్ల అనువాదాన్ని సమర్పించే ప్రక్రియను క్రమబద్దీకరిస్తాయి.
ప్రధాన మంత్రి కార్యాలయం
జలవాయు పరివర్తన తో పోరాడడం లో, సతత అభివృద్ధి లక్ష్యాల ను సాధించడం లో మరియు దేశంయొక్క సంపన్న జీవ వైవిధ్యాన్ని పరిరక్షించడం లో భారతదేశం ముఖ్యమైన పురోగతి నిసాధించింది: ప్రధాన మంత్రి
జలవాయు పరివర్తన తో పోరాడడం లో, సతత అభివృద్ధి లక్ష్యాల ను సాధించడం లో మరియు దేశం యొక్క సంపన్నమైనటువంటి జీవ వైవిధ్యాన్ని పరిరక్షించడం లో కీలక పురోగతి ని గురించి న వ్యాసాల ను, గ్రాఫిక్స్ ను, వీడియో స్ ను మరియు సమాచారాన్ని ప్రధాన మంత్రి శ్రీ నరేంద్ర మోదీ శేర్ చేశారు.
ప్రధాన మంత్రి ఒక ట్వీట్ లో -
‘‘మా యొక్క సంప్రదాయాలు మరియు సభ్యత లకు అనుగుణం గా మేం #9YearsOfSustainableGrowth పై దృష్టి ని సారించాం. మేము జలవాయు పరివర్తన తో పోరాడడం లో, సతత అభివృద్ధి లక్ష్యాల సాధన లో మరియు భారతదేశం యొక్క సంపన్న జీవవైవిధ్యాన్ని పరిరక్షించడం లో చక్కని పురోగతి ని సాధించాం’’ అని పేర్కొన్నారు.
భారత రాష్ట్రపతి శ్రీ రామ్ నాథ్ కోవింద్ ఈరోజు  ఉత్తరప్రదేశ్లోని బృందావన్లోని కృష్ణ కుటీర్ను సందర్శించి మహిళలతో సంభాషించారు.
సభను ఉద్దేశించి రాష్ట్రపతి ప్రసంగిస్తూ మన సంస్కృతిలో మహిళలను దేవత అని పిలుస్తారని అన్నారు. ‘'ఎక్కడ స్త్రీలు గౌరవించబడతారో, అక్కడ దేవతలు నివసిస్తారు' అని కూడా చెప్పబడింది. కానీ చాలా కాలంగా మన సమాజంలో అనేక సామాజిక దురాచారాలు పుట్టుకొచ్చాయి. బాల్య వివాహాలు, సతి, వరకట్నం లాగానే వితంతు జీవితం కూడా సామాజిక దురాచారమే. ఈ సామాజిక దురాచారం మన దేశ సంస్కృతికి మాయని మచ్చ. ఈ కళంకాన్ని ఎంత త్వరగా తొలగిస్తే అంత మంచిది.
ఒక మహిళ భర్త మరణానంతరం ఆ మహిళ పట్ల ఆ కుటుంబంలోనే కాదు సమాజం వైఖరిలోనూ మార్పు వస్తోందని రాష్ట్రపతి అన్నారు. వితంతువులు ఎదుర్కొంటున్న నిర్లక్ష్యాన్ని అరికట్టేందుకు మనం ముందుకు వచ్చి సమాజాన్ని జాగృతం చేయాలి. అటువంటి తృణీకరించబడిన తల్లులు మరియు సోదరీమణుల కష్టతరమైన జీవితాన్ని మెరుగుపరచడానికి చాలా మంది సాధువులు మరియు సంఘ సంస్కర్తలు ఎప్పటికప్పుడు ప్రయత్నాలు చేశారు. రాజా రామ్ మోహన్ రాయ్, ఈశ్వర్ చంద్ర విద్యాసాగర్ మరియు స్వామి దయానంద్ సరస్వతి వారి ప్రయత్నాలలో కొంత విజయం సాధించారు, అయితే ఈ ప్రాంతంలో ఇంకా చాలా చేయాల్సి ఉంది.
'కృష్ణా కుటీర్' వంటి ఆశ్రయాల ఏర్పాటు అభినందనీయమని రాష్ట్రపతి అన్నారు. కానీ, సమాజంలో ఇలాంటి ఆశ్రయాల నిర్మాణం అవసరం లేదని ఆయన అభిప్రాయపడ్డారు. దీనికి బదులుగా, పునర్వివాహం, ఆర్థిక స్వాతంత్ర్యం, కుటుంబ ఆస్తిలో వాటా మరియు నిరుపేద మహిళల సామాజిక మరియు నైతిక హక్కుల రక్షణ వంటి ప్రయత్నాలను ప్రోత్సహించాలి. ఈ చర్యల ద్వారా, మన తల్లులు, సోదరీమణులలో స్వావలంబనతో పాటు ఆత్మగౌరవాన్ని పెంపొందించాలి.
సమాజంలో ఇంత పెద్ద, ముఖ్యమైన వర్గాన్ని విస్మరించలేమని రాష్ట్రపతి అన్నారు. మనమందరం కలిసి ఈ తృణీకరింపబడిన మరియు నిర్లక్ష్యానికి గురైన మహిళల పట్ల సామాజిక అవగాహనను పెంపొందించుకోవాలి. సాంఘిక దురాచారాలు, మత విశ్వాసాలు మరియు వారసత్వ హక్కులకు సంబంధించిన వివక్షను తొలగించాలి. ఆస్తి పంపిణీలో వివక్షత, పిల్లలపై మహిళల హక్కుల నిరాకరణ వంటి సమస్యలను పరిష్కరించాల్సి ఉంటుంది. అప్పుడే, ఈ మహిళలు ఆత్మగౌరవంతో, ఆత్మవిశ్వాసంతో కూడిన జీవితాన్ని గడపగలుగుతారు. ఈ మహిళలను సమాజంలోని ప్రధాన స్రవంతిలో చేర్చడానికి కృషి చేయాలని ఆయన సమాజంలోని బాధ్యతాయుతమైన పౌరులకు విజ్ఞప్తి చేశారు.
రాష్ట్రపతి పూర్తి హిందీ ప్రసంగం కోసం ఇక్కడ క్లిక్ చేయండి
ప్రధాన మంత్రి కార్యాలయం
పిఎస్ఎల్ వి సి52 మిశన్ ప్రయోగం సఫలం అయిన సందర్భం లో భారతదేశ అంతరిక్ష శాస్త్రవేత్తలకు అభినందన లు తెలిపిన ప్రధాన మంత్రి
పిఎస్ ఎల్ వి సి52 మిశన్ ప్రయోగం సఫలం అయిన సందర్భం లో భారతదేశ అంతరిక్ష శాస్త్రవేత్తల కు ప్రధాన మంత్రి శ్రీ నరేంద్ర మోదీ అభినందన లు తెలిపారు.
ప్రధాన మంత్రి ఒక ట్వీట్ లో -
‘‘పిఎస్ ఎల్ వి సి52 మిశన్ ప్రయోగం సఫలం అయినందుకు మన అంతరిక్ష శాస్త్రవేత్తల కు ఇవే అభినందన లు. ఇఒఎస్-04 ఉపగ్రహం ద్వారా వ్యవసాయం, అటవీశాస్త్రం మరియు తోట పంట లు, నేల లో తేమ, ఇంకా జలధర్మశాస్త్రం లతో పాటు వరదల అపాయం పొంచి ఉన్న స్థలాల మానచిత్రణ చేయడం లో అన్ని విధాలైన వాతావరణ స్థితుల లో ఉపయుక్తం అయ్యేటటువంటి హై రెజల్యూశన్ ఇమేజెస్ అందుతాయి.’’ అని పేర్కొన్నారు.
ప్రధాన మంత్రి కార్యాలయం
నవంబర్ 7 న ఐఐటి దిల్లీ 51 వ వార్షిక స్నాతకోత్సవం లో ప్రసంగించనున్న ప్రధాన మంత్రి
ప్రధాన మంత్రి శ్రీ నరేంద్ర మోదీ ఐఐటి దిల్లీ 51 వ వార్షిక స్నాతకోత్సవం లో ముఖ్య అతిథి గా పాలుపంచుకోనున్నారు. ఈ స్నాతకోత్సవాన్ని ఉద్దేశించి శ్రీ మోదీ 2020 నవంబర్ 7 వ తేదీ ఉదయం 11 గంటలకు వీడియో కాన్ఫరెన్స్ మాధ్యమం ద్వారా ప్రసంగించనున్నారు. ఈ కార్యక్రమంలో కేంద్ర విద్య శాఖ మంత్రి, కేంద్ర విద్య శాఖ సహాయ మంత్రి కూడా పాల్గొంటారు.
ఇన్స్ టిట్యూట్ కు చెంది డోగ్ రా హాల్ లో కొంత మంది మాత్రమే స్వయంగా పాల్గొనే ఈ స్నాతకోత్సవాన్ని హైబ్రిడ్ మోడ్ లో నిర్వహించడం జరుగుతుంది. ఈ కార్యక్రమాన్ని గ్రాడ్యుయేట్ విద్యార్ధులందరితో పాటు వారి తల్లితండ్రులకు, ప్రముఖ పూర్వ విద్యార్ధులకు, ఆహ్వానిత అతిథులకు ఒక ఆన్లైన్ వెబ్ కాస్ట్ మాధ్యమం ద్వారా అందుబాటులోకి తీసుకురానున్నారు. స్నాతకోత్సవం లో పిహెచ్.డి., ఎమ్. టెక్, మాస్టర్స్ ఆఫ్ డిజైన్, ఎంబిఎ, బి.టెక్. విద్యార్థులు సహా 2 వేల మందికి పైగా స్నాతక విద్యార్ధులకు డిగ్రీలను ప్రదానం చేయడం జరుగుతుంది. గ్రాడ్యుయేశన్ పూర్తి చేసిన విద్యార్ధులకు రాష్ట్రపతి స్వర్ణ పతకాన్ని, డైరెక్టర్ స్వర్ణ పతకాన్ని, డాక్టర్ శంకర్ దయాళ్శర్మ స్వర్ణ పతకాన్ని, పది ఉత్తమ స్వర్ణ పతకాలను, అలాగే రజత పతకాలను కూడా ఇన్స్ టిట్యూట్ ప్రదానం చేయనుంది.
ప్రధాన మంత్రి కార్యాలయం
శ్రీ లంక ప్రధాని శ్రీ మహిందా రాజపక్షె తో టెలిఫోన్ లో సంభాషించిన ప్రధాన మంత్రి
శ్రీ లంక ప్రధాని శ్రీ మహిందా రాజపక్షె తో ప్రధాన మంత్రి శ్రీ నరేంద్ర మోదీ ఈ రోజు న టెలిఫోన్ లో మాట్లాడారు. శ్రీ మహిందా రాజపక్షె తొలి సారి గా శ్రీ లంక పార్లమెంటు లో అడుగుపెట్టినప్పటి నుండి 50 సంవత్సరాలు పూర్తి అయిన సందర్భం లో ప్రధాన మంత్రి శ్రీ మోదీ ఆయన కు అభినందన లు తెలిపారు.
శ్రీ రాజపక్షె తన సుదీర్ఘ వృత్తిజీవనం లో శ్రీ లంక అభివృద్ధి కి అందించిన తోడ్పాటుల ను ప్రధాన మంత్రి గుర్తు కు తెచ్చారు. అలాగే, రాబోయే కాలం లో కూడా శ్రీ రాజపక్షె రాణించాలి అనే అభిలాష ను శ్రీ మోదీ వ్యక్తం చేశారు.
శ్రీ లంక లోని భారతీయ మూలాలు గల తమిళుల యొక్క ప్రముఖ నేతల లో ఒకరైన శ్రీ అరుముగన్ థోండామన్ నిన్నటి రోజు న అకస్మాత్తు గా కన్నుమూయడం పట్ల ప్రధాన మంత్రి శ్రీ నరేంద్ర మోదీ తన సంతాపాన్ని వ్యక్తం చేశారు. భారతదేశాని కి మరియు శ్రీ లంక కు మధ్య అభివృద్ధి ప్రధానమైన భాగస్వామ్యాన్ని ముందుకు తీసుకు పోవడం లో శ్రీ థోండామన్ పోషించిన పాత్ర ను ప్రధాన మంత్రి జ్ఞాపకాని కి తెచ్చుకొన్నారు.
కోవిడ్-19 విశ్వమారి కారణం గా ఇరు దేశాల లో ఆరోగ్య రంగం పైన మరియు ఆర్థిక రంగం పైన ప్రసరించే ప్రతికూల ప్రభావాన్ని గురించి, మరి ఆ ప్రభావాన్ని ఎదుర్కొనేందుకు తీసుకొంటున్న చర్యల ను గురించి నేత లు చర్చించారు. సవాళ్ల తో నిండిన ఈ కాలం లో శ్రీ లంక కు సాధ్యమైన అన్ని విధాలు గాను సాయపడేందుకు భారతదేశం సిద్ధం గా ఉంది అంటూ శ్రీ రాజపక్షె కు ప్రధాన మంత్రి హామీ ని ఇచ్చారు.
(
ప్రధాన మంత్రి కార్యాలయం
మహిళల ఏశియా కప్ ను గెలుచుకొన్నందుకు భారతీయ మహిళల క్రికెట్ జట్టు నుఅభినందించిన ప్రధాన మంత్రి
మహిళల ఏడో ఏశియా కప్ ను గెలుచుకొన్నందుకు భారతీయ మహిళల క్రికెట్ జట్టు ను ప్రధాన మంత్రి శ్రీ నరేంద్ర మోదీ అభినందించారు.
ఇంటర్ నేశనల్ క్రికెట్ కౌన్సిల్ చేసిన ఒక ట్వీట్ కు ప్రధాన మంత్రి జవాబిస్తూ, అందులో -
‘‘మన మహిళల క్రికెట్ జట్టు వారి యొక్క ధైర్యం తో మరియు నైపుణ్యం తో మనం గర్వపడేటట్టు చేసింది. మహిళల ఏశియా కప్ ను గెలుచుకొన్నందుకు గాను జట్టు కు ఇవే అభినందన లు. వారు ఉత్కృష్ట కౌశలాన్ని మరియు సంఘటిత శ్రమ ను చాటారు. క్రీడాకారిణులు వారి భావి ప్రయాసల లోనూ రాణించాలని కోరుకొంటూ శుభాకాంక్షల ను వ్యక్తం చేస్తున్నాను.’’ అని పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
మధ్యప్రదేశ్ లో కోవిడ్-19 ని కట్టడి చేయడానికి తీసుకుంటున్న చర్యలపై వీడియో కాన్ఫెరెన్స్ ద్వారా సమీక్షించిన డాక్టర్ హార్ష్ వర్ధన్
రాష్ట్రానికి ఇతోధికంగా కేంద్రం సహాయం అందిస్తుందని హామీ; వైరస్ ప్రభావం లేని జిల్లాలపై కూడా ప్రత్యేక దృష్టి పెట్టాలని సూచన
ముందస్తు, క్రియాశీల, శ్రేణీకృత విధానంతో కేంద్ర ప్రభుత్వం కోవిడ్-19 ని ఎదుర్కొనేందుకు రాష్ట్రాలు, కేంద్రపాలిత ప్రాంతాలతో కలిసి అనేక చర్యలు చేపట్టింది. కేంద్ర ఆరోగ్య, కుటుంబ సంక్షేమ శాఖ మంత్రి డాక్టర్ హర్ష్ వర్ధన్ ఈ రోజు మధ్య ప్రదేశ్ ఆరోగ్య మంత్రి శ్రీ నరోత్తం మిశ్రాతో సమావేశమయ్యారు. కోవిడ్-19 నియంత్రణ నిర్వహణ కోసం కేంద్ర, రాష్ట్ర ఉన్నతాధికారులతో పాటు ఆరోగ్య, కుటుంబ సంక్షేమ శాఖ మంత్రి అశ్విని కుమార్ చౌబే పరిస్థితిని సమీక్షించారు.
కోవిడ్-19 వల్ల మరణాల సంఖ్య పట్ల కేంద్ర మంత్రి డాక్టర్ హార్ష్ వర్ధన్ ఆందోళన వ్యక్తం చేసారు. జాతీయ సగటు కన్నా కొన్ని జిల్లాల్లో ఎక్కువ స్థాయిలో మరణాల రేటు ఉండడం బాధిస్తోందని ఆయన అన్నారు. సరైన దిశలో చర్యలు, మరింత ఉధృతంగా నిఘా, రోగ నిర్ధారణ మరింత ముందుగా జరిగేలా చుస్తే తప్ప ఈ పరిస్థితి మారదని కేంద్ర మంత్రి తెలిపారు. కొత్త కేసులు రావడాన్ని నిరోధించేలా కేంద్రం సూచించిన సలహాలు, మార్గదర్శకాలు పాటించాలని ఆయన చెప్పారు.
ఇంకా ప్రభావం పడని జిల్లాలపై రాష్ట్ర యంత్రంగం ఇప్పటి నుండే ప్రత్యేక దృష్టి పెట్టకపోతే, వైరస్ ఇంకా విస్తృతంగా వ్యాపిస్తుందని డాక్టర్ హార్ష్ వర్ధన్ అప్రమత్తం చేసారు. తక్షణ అవసరాలు, దీర్ఘకాలిక చర్యలకు కూడా కేంద్రం తగు విధంగా ఆదుకోడానికి సిద్ధంగా ఉందని, జాతీయ ఆరోగ్య మిషన్  ద్వారా రాష్ట్రానికి వైద్య వ్యవస్థలను మరింత పటిష్టం చేయడానికి అవకాశం ఉందని కేంద్ర మంత్రి అన్నారు.ఆరోగ్యసేతు యాప్ ని అందరు తమ మొబైల్ ఫోన్లలో డౌన్ లోడ్ చేసేలా చూడాలని అధికారులను కోరారు.
శ్రీమతి ప్రీతి సుడాన్, కార్యదర్శి , శ్రీ రాజేష్ భూషణ్, ఓఎస్డి , శ్రీ సంజీవ కుమార్, ప్రత్యేక కార్యదర్శి , ఎంఎస్. వందన గుర్నాని, ఎ.ఎస్ & ఎండి , శ్రీ వికాస్ షీల్, జాయింట్ సెక్రటరీ, డాక్టర్ మనోహర్ అగ్ని, సంయుక్త కార్యదర్శి డాక్టర్ ఎస్.కె.సింగ్ ఎన్సిడిసి డైరెక్టర్ ఈ సమావేశంలో పాల్గొన్నారు. మధ్యప్రదేశ్ ప్రభుత్వం ముఖ్య కార్యదర్శి , డైరెక్టర్ ఎయిమ్స్, భోపాల్, మధ్యప్రదేశ్లోని అన్ని జిల్లాల కలెక్టర్లు హాజరయ్యారు.
హోం మంత్రిత్వ శాఖ
దక్షిణాదిరాష్ట్రాలలో ఇస్లామిక్ టెర్రరిస్టులు
దక్షిణ భారతదేశంలోని రాష్ట్రాలతో సహా వివిధ రాష్ట్రాలకు చెందిన వ్యక్తులు ఇస్లామిక్ స్టేట్  లో చేరిన సంఘటనలు కేంద్ర, రాష్ట్ర భద్రత సంస్థల దృష్టికి వచ్చిందని కేంద్ర హోం శాఖ సహాయ మంత్రి శ్రీ జి. కిషన్ రెడ్డి ఈ రోజు రాజ్య సభ లో ఒక ప్రశ్నకు ఇచ్చిన లిఖితపూర్వక సమాధానంలో తెలిపారు. దక్షణ భారతదేశంలోని తెలంగాణ, ఆంధ్ర ప్రదేశ్, కర్నాటక, తమిళ నాడు, కేరళ రాష్ట్రాలలో ఐఎస్ కు సంబంధించిన 17 కేసులను జాతీయ దర్యాప్తు సంస్థ ఎన్ఐఎ నమోదు చేసి 122 మంది నిందితులను అరెస్టు చేసినట్లు మంత్రి తెలిపారు. ఇస్లామిక్ స్టేట్/ఇస్లామిక్ స్టేట్ ఆఫ్ ఇరాక్ అండ్ లేవంత్/ ఇస్లామిక్ స్టేట్ ఆఫ్ ఇరాక్ అండ్ సిరియా/ధానిష్/ఇస్లామిక్ స్టేట్ ఇన్ కొరసన్ ప్రావిన్స్ /ఐఎస్ఐఎస్ విలాయత్ కొరాసన్/ఇస్లామిక్ స్టేట్ ఆఫ్ ఇరాక్ అండ్ షామ్-కొరాసన్  లతో పాటు, వాటి అనుబంధ సంస్థల ను కేంద్ర ప్రభుత్వం చట్టవ్యతిరేక కార్యకలాపాల  చట్టం 1967 లోని ఒకటో షెడ్యూల్ లో చేర్చడంతో పాటు, ఉగ్రవాద సంస్థలుగా ప్రకటించడం జరిగిందని ఆయన వివరించారు. ఐఎస్ తన సిద్ధాంతాలను ప్రచారం చేసుకోవడానికి ఇంటర్ నెట్ ఆధారిత సామాజిక మాధ్యమ వేదికలను ఉపయోగించుకొంటోందని ఆయన పేర్కొన్నారు. ఈ విషయంలో సంబంధిత ఏజెన్సీలు సైబర్ స్పేస్ ను నిశితంగా పరిశీలిస్తున్నాయని, చట్ట ప్రకారం చర్యలు తీసుకోవడం జరుగుతోందని మంత్రి తన సమాధానంలో వివరించారు.
ఎన్ఐఎ జరిపిన దర్యాప్తులలో ఐఎస్ కేరళ, కర్నాటక, ఆంధ్ర ప్రదేశ్, తెలంగాణ, మహారాష్ట్ర, తమిళ నాడు, పశ్చిమ బెంగాల్, రాజస్థాన్, బిహార్, ఉత్తర్ ప్రదేశ్, మధ్య ప్రదేశ్ లతో పాటు, జమ్ము, కశ్మీర్ లలో చాలా చురుకుగా ఉన్న సంగతి వెలుగులోకి వచ్చిందన్నారు.
మంత్రిమండలి
భారతదేశానికి మరియు ఫ్రాన్స్ కు మధ్య దేశాంతర గమనం మరియు గతిశీలత భాగస్వామ్య ఒప్పందాన్ని ఖాయపరచటాని కి ఆమోదం తెలిపిన మంత్రిమండలి
భారతదేశానికి మరియు ఫ్రాన్స్ కు మధ్య దేశాంతర గమనం మరియు గతిశీలత భాగస్వామ్య ఒప్పందాన్ని ఖాయపరచటాని కి ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రివర్గం ఆమోదం తెలిపింది. ఈ ఒప్పందం పై ఫ్రాన్స్ అధ్యక్షుడు భారతదేశం లో ఆధికారిక యాత్ర కు విచ్చేసిన సందర్భం లో- 2018 మార్చి నెల లో- సంతకాలు అయ్యాయి.
ఇరు దేశాల ప్రజల మధ్య నేరు సంబంధాల ను పెంపొందింపచేయడం, విద్యార్థుల, విద్యావేత్తల, పరిశోధకుల మరియు వృత్తినిపుణుల దేశాంతర గమనాన్ని ప్రోత్సహించడం తో పాటు క్రమరహిత దేశాంతర గమనం మరియు మనుషుల ను అక్రమం గా చేరవేయటానికి సంబంధించిన సమస్యల పై ఉభయ పక్షాలు సహకరించుకోవడం వంటివి ఈ ఒప్పందం లో భాగం గా ఉన్నాయి. ఫ్రాన్స్ తో భారతదేశం శర వేగంగా విస్తరింపచేసుకొంటున్న బహుశ పార్శ్విక సంబంధానికి ఈ ఒప్పందం ఒక నిదర్శనం గా ఉండటమే కాక రెండు పక్షాల మధ్య పెరుగుతున్నటువంటి నమ్మకానికి మరియు విశ్వాసానికి సంకేతం గా కూడా ఉంది.
ఈ ఒప్పందం మొదట్లో ఏడు సంవత్సరాల పాటు చెల్లుబాటు అవుతుంది. దీని లో ఆటోమేటిక్ రిన్యూవల్ నిబంధన ను చేర్చడం జరిగింది. ఒక సంయుక్త కార్యనిర్వాహక బృందాన్ని ఏర్పాటు చేయడం ద్వారా ఈ ఒప్పందం అమలు ను పర్యవేక్షించే వ్యవస్థ కు వీలు కల్పించారు.
(
ప్రధాన మంత్రి కార్యాలయం
ప్రసిద్ధ సాహితీవేత్త డాక్టర్ రజత్ కుమార్ కార్ కన్నుమూత పట్ల సంతాపాన్ని వ్యక్తం చేసిన ప్రధాన మంత్రి
ప్రసిద్ధ సాహిత్యకారుడు డాక్టర్ రజత్ కుమార్ కార్ కన్నుమూత పట్ల ప్రధాన మంత్రి శ్రీ నరేంద్ర మోదీ దు:ఖాన్ని వ్యక్తం చేశారు.
ప్రధాన మంత్రి ఒక ట్వీట్ లో -
‘‘డాక్టర్ రజత్ కుమార్ కార్ సాంస్కృతిక జగతి లో ఓ దిగ్గజం. రథ యాత్ర ను ఆయన వర్ణించిన తీరు లో ఆయన యొక్క బహుముఖీనమైనటువంటి వ్యక్తిత్వాన్ని గమనించవచ్చును. వివిధ విషయాల పైన ఆయన రచన లు చేశారు. అంతేకాక పాల్ కళ ను పునర్జీవితాన్ని సంతరించడం కోసం కూడాను పాటుపడ్డారు. ఆయన కన్నుమూశారని తెలిసి కలత చెందాను. ఆయన కుటుంబానికి మరియు ఆయన ను ప్రశంసించే వారికి ఇదే నా సంతాపం. ఓం శాంతి.’’ అని పేర్కొన్నారు.
(
హోం మంత్రిత్వ శాఖ
విపత్తు నిర్వహణ రంగంలో సహకారంపై భారత్, తుర్క్మెనిస్థాన్ దేశాల మధ్య అవగాహన ఒప్పందాన్ని ఆమోదించిన - మంత్రిమండలి
విపత్తు నిర్వహణ రంగంలో సహకారంపై భారత్, తుర్క్మెనిస్థాన్ దేశాల మధ్య అవగాహన ఒప్పందం  పై సంతకాలు చేయడానికి ప్రధానమంత్రి శ్రీ నరేంద్ర మోదీ అధ్యక్షత వహించిన కేంద్ర మంత్రిమండలి ఆమోదం తెలిపింది.
భారత్, తుర్క్మెనిస్తాన్ దేశాలు ఒకదానికొకటి విపత్తు నిర్వహణ యంత్రాంగాల నుండి ప్రయోజనం పొందే ఒక వ్యవస్థను ఏర్పాటు చేయడానికి ఈ ఎమ్.ఓ.యు. ప్రయత్నిస్తుంది. విపత్తు నిర్వహణ రంగంలో సంసిద్ధత, ప్రతిస్పందన, సామర్థ్య నిర్మాణ రంగాలను బలోపేతం చేయడంలో ఇది సహాయపడుతుంది.
పరస్పర ప్రయోజనకర ప్రాతిపదికన ఈ క్రింది రంగాలలో సహకారం కోసం ఈ ఎం.ఒ.యు. ను రూపొందించడం జరిగింది:
i. అత్యవసర పరిస్థితులను పర్యవేక్షించడం, అంచనా వేయడంతో పాటు వాటి పర్యవసానాల అంచనా;
ii. విపత్తు నిర్వహణలో నిమగ్నమయ్యే తగిన సంస్థల మధ్య, చట్టపరమైన అధికారం కలిగిన అధికారుల ద్వారా పరస్పర చర్యలు;
iii. విపత్తు నిర్వహణ రంగంలో ఉమ్మడి ప్రణాళిక, అభివృద్ధి, పరిశోధన ప్రాజెక్టుల అమలు తో పాటు, శాస్త్రీయ, సాంకేతిక ప్రచురణలు, పరిశోధనల ఫలితాల మార్పిడి;
iv. ఈ ఎం.ఓ.యు. పరిధిలో పరస్పరం అంగీకరించిన మేరకు సమాచారం, పత్రికలు లేదా ఏదైనా ఇతర ప్రచురణలతో పాటు, వీడియో, ఫోటో లకు సంబంధించిన సామాగ్రి, సాంకేతికతల మార్పిడి;
v. సంబంధిత రంగాలలో ఉమ్మడి సమావేశాలు, సదస్సులు, వర్క్ షాప్ లతో పాటు ఇతర శిక్షణా కార్యక్రమాల నిర్వహణ;
vi. విపత్తు నిర్వహణలో నిపుణులు మరియు అనుభవాల మార్పిడి;
vii. శోధన మరియు సహాయ కార్యకలాపాలలో మొదటి ప్రతిస్పందన దారుల శిక్షణ, సామర్థ్యాలను పెంపొందించడం; విపత్తు నిర్వహణ రంగంలో సామర్ద్యాన్ని పెంపొందించడానికి శిక్షణార్థులు, నిపుణుల పరస్పర మార్పిడి;
viii. సాంకేతిక సౌకర్యాలు, పరికరాలను అందించడం, ముందస్తు హెచ్చరిక వ్యవస్థలను మెరుగుపరచడం, విపత్తు నిర్వహణలో పాల్గొనే బృందాల సామర్థ్యాన్ని పెంపొందించడం కోసం పరస్పరం అంగీకరించిన విధంగా సహాయాన్ని ఇచ్చిపుచ్చుకోవడం;
ix. అత్యవసర ప్రతిస్పందన విధుల్లో పరస్పరం అంగీకరించిన విధంగా సహాయాన్ని అందించుకోవడం;
x. విపత్తు తట్టుకునే మౌలిక సదుపాయాల కల్పన కోసం పరిజ్ఞానం, నైపుణ్యాలను పరస్పరం పంచుకోవడం;
xi. అంతర్జాతీయంగా గుర్తింపు పొందిన ప్రమాణాలకు అనుగుణంగా పరస్పరం అంగీకరించిన విధంగా నాణ్యత నిర్వహణ వ్యవస్థలను అందించడం;
xii. ఉభయ పక్షాలకు చెందిన అధికారం కలిగిన అధికారులు పరస్పరం అంగీకరించిన విధంగా, విపత్తు నిర్వహణకు సంబంధించిన ఏవైనా ఇతర కార్యకలాపాలు.
భారతదేశం ప్రస్తుతం, స్విట్జర్లాండ్, రష్యా, సార్క్, జర్మనీ, జపాన్, తజికిస్తాన్, మంగోలియా, బంగ్లాదేశ్, ఇటలీ దేశాలతో విపత్తు నిర్వహణ రంగంలో సహకారం కోసం ద్వైపాక్షిక / బహుపాక్షిక ఒప్పందం / ఎం.ఓ.యు. / ఉమ్మడి అభిప్రాయం ప్రకటన / సహకారం కోసం పత్రం వంటి వాటిపై సంతకాలు చేసింది.
ఆర్ధిక వ్యవహారాల మంత్రివర్గ సంఘం
నీమచ్-రత్లామ్ రైల్ వే లైను డబ్లింగు కు ఆమోదం తెలిపిన మంత్రిమండలి
ఈప్రాజెక్టు కు మొత్తం అంచనా వ్యయం 1,095.88 కోట్ల రూపాయలు గాను, వృద్ధి అయ్యే/సంపూర్ణవ్యయం 1,184.67 కోట్ల రూపాయలు ఉండవచ్చును
ఒకటోసంవత్సరం నుంచి సరకు రవాణా పరిమాణం ప్రతి ఒక్క ఏడాది లోనూ 5.67 మిలియన్టన్నులు అదనం గా ఉండవచ్చు; అది కాస్తా 11వ సంవత్సరం లో పెరిగిపోయి ప్రతి ఒక్కఏడాది లో 9.45 మిలియన్ టన్నుల కు చేరుకోవచ్చును
నీమచ్-రత్ లామ్ రైల్ వే లైను డబ్లింగ్ పనుల కు మాననీయ ప్రధాన మంత్రి శ్రీ నరేంద్ర మోదీ అధ్యక్షత న జరిగిన ఆర్థిక వ్యవహారాల మంత్రివర్గ సంఘం ఆమోదాన్ని తెలియజేసింది. ఈ ప్రాజెక్టు మొత్తం అంచనా వ్యయం 1,095.88 కోట్ల రూపాయలు గా ఉండవచ్చు. పనులు పూర్తి అయ్యే సరికి దీని వ్యయం పెరిగి 1,184.67 కోట్ల రూపాయల కు చేరుకొనేందుకు ఆస్కారం ఉంది. ఈ లైను డబ్లింగ్ తాలూకు మొత్తం పొడవు 132.92 కిలోమీటర్ లు. ఈ ప్రాజెక్టు నాలుగు సంవత్సరాల లో పూర్తి కావచ్చని భావిస్తున్నారు.
మెంటనన్స్ బ్లాకుల తో కలుపుకొంటే నీమచ్-రత్ లామ్ సెక్శన్ తాలూకు లైను సామర్ధ్య వినియోగం 145.6 శాతం వరకు ఉంది. ఈ ప్రాజెక్టు లైన్ సెక్శను లో మెంటనన్స్ బ్లాకు ఏర్పాటు చేయకపోయినప్పటికీ ఈ మార్గం గుండా అభిలషణీయమైన స్థాయి కి మించిన సరకు రవాణా రాక పోక లు జరిగాయి. సిమెంటు కంపెనీ లు వాటి స్వీయ అవసరాల కోసం ఏర్పాటు చేసుకొన్న పవర్ ప్లాంటు లకు అవసరపడ్డ బొగ్గు ను ఈ మార్గం ద్వారా ప్రధానం గా చేరవేయడం జరిగింది. నీమచ్-చిత్తౌడ్ గఢ్ ప్రాంతం లో సిమెంటు గ్రేడు సున్నపు రాయి తాలూకు భారీ నిక్షేపాలు అందుబాటు లోకి రావడం తో కొత్త గా సిమెంటు పరిశ్రమలను ఏర్పాటు అవుతున్న కారణం గా ఈ సెక్శన్ లో సరకు రాకపోకలు మరింత గా పెరుగనున్నాయి.
నీమచ్-రత్ లామ్ సెక్షన్ డబ్లింగు తో ఈ సెక్శన్ సామర్ధ్యం హెచ్చనుంది. ఈ విధం గా వ్యవస్థ లోకి మరిన్ని సరకు రవాణా రైళ్ళ ను, ప్రయాణికుల రైళ్ళ ను ప్రవేశపెట్టేందుకు వీలు ఏర్పడగలదు. సిమెంటు పరిశ్రమ లు సమీపం లోనే ఉన్న కారణం గా ఒకటో సంవత్సరం నుంచి ఒక్కో ఏడాది కి 5.67 మిలియన్ టన్నుల మేరకు అదనపు సరకు రవాణా నమోదు కావచ్చన్న అంచనా ఉంది. అది 11వ సంవత్సరం వచ్చేసరికల్లా ఒక్కో ఏడాది కి 9.45 మిలియన్ టన్నుల కు పెరిగేందుకు ఆస్కారం ఉంది. దీని తో సులభతర సంధానం అందుబాటు లోకి రావడం తో పాటు ఆ ప్రాంతం సామాజికం గా, ఆర్థికం గా అభివృద్ధి చెందేందుకు కూడా దోహదం లభించనుంది. ఈ ప్రాజెక్టు తో ఆ ప్రాంతం లో పర్యటన కు కూడా దన్ను లభిస్తుంది. ఎందుకంటే, ఊంచాగఢ్ కోట తో సహా అనేక చరిత్రాత్మక ప్రదేశాలు ఈ ప్రాజెక్టు రంగం లో నెలకొని ఉన్నాయి.